Jabarkan Pemakaian dari Wanita di Oman dalam bahasa melayu

Kebiasaanya, wanita Oman menonjolkan dirinya tanpa memakai atau mengenakan hijab.  Namun, wanita Oman Badwi lebih menyukai untuk memakai burqa (purdah) dan abaya (jubah wanita berwarna hitam).  Tambahan itu, wanita Omani secara tradisinya gemar memakai pakaian berwarna yang dikenakan bersama sirwal (seluar panjang) dan lihaf (tudung).  Alat kemas biasanya dipilih dari jenis logam yang diperbuat dari perak dan emas yang ditempa dengan corak dan paten yang elegan, kebanyakkannya menggunakan kaligrafi ayat-ayat Al-Quran. Secara tradisi, wanita Oman turut memakai qurhaf sejenis pakaian yang disarungkan pada kaki, namun wanita moden kini lebih gemar memakai kasut dan selipar ala barat. Untuk make-up pula, wanita Oman lebih meminati produk kosmetik tradisional dan asli termasuklah Kohl sebagai celak mata atau penambah seri mata, campuran ekstrak biji prunus mahled dan bunga carthamus tincturius sebagai pelembab dan ekstrak Pokok Tarum sebagai sabun mandi. Bagi menjaga kesuburan dan kecantikan rambut, wanita Oman menggunakan minyak yang berasal dari biji pohon shoo, dan syampu rambut dihasilkan dari ekstrak pohon sidr dan ipomoea nil.  Secara tradisi, wanita Oman gemar mendekorasi tangan mereka dengan menggunakan dakwat inai, ia kebanyakkan dibuat ketika menyambut perkahwinan dan majlis-majlis kesyukuran.